[{"text_idx": "#000005", "text": "Ar 7-9, 12-16 a 19-20 Awst fe fydd Ymddiriedolaeth Archaeolegol Gwynedd yn cynnal cyfres o ddyddiau cloddio ym mryngaer Dinas Dinlle gyda chefnogaeth prosiect CHERISH y Comisiwn Brenhinol. Mae\u2019r fryngaer arfordirol drawiadol hon, sy\u2019n erydu\u2019n gyflym, yn ganolbwynt i waith arolygu archaeolegol a pheillegol newydd sy\u2019n cael ei wneud fel rhan o brosiect CHERISH 2017-2021 Iwerddon-Cymru a ariennir gan yr Undeb Ewropeaidd. Ar Ddydd Sadwrn 17 Awst fe gynhelir Diwrnod Agored CHERISH ar y safle a fydd yn rhoi cyfle i\u2019r cyhoedd ddysgu mwy am ei hanes, chwedlau a thirwedd, a chlywed am yr ymchwil diweddaraf i effeithiau newid hinsawdd ar yr heneb eiconig hon o eiddo\u2019r Ymddiriedolaeth Genedlaethol. Mae\u2019r holl ddigwyddiadau am ddim, ond rhaid i chi archebu\u2019ch lle os ydych am gymryd rhan yn y gwaith cloddio gan fod nifer cyfyngedig o leoedd ar gael. I gael mwy o wybodaeth, cysylltwch a\u0302 dan.amor@heneb.co.uk, ffo\u0302n: 01248 366970."}]